text: Voldsom brand hærger hus på Fanø
  11 september 2017 kl. 03.22
  En voldsom brand har natten til mandag lagt et bevaringsværdigt hus i Sønderho på Fanø i ruiner.
  Ingen personer er kommet til skade - men det bevaringsværdige hus på Nord Land i Sønderho har fået store skader ved den kraftige brand. Det oplyser Syd- og Sønderjyllands Politi.
  Frivillige brandfolk fra både Sønderho og Nordby bekæmpede ilden i første omgang indtil assistance fra Sydvestjysk Brandvæsen og politiet ankom til Fanø med en særlig indsat færge.
  - Det var husets mandlige beboer, der selv opdagede branden, da han vågnede ved larm fra stuen kort efter klokken 02, hvorefter han slog alarm via 112, oplyser vagtchef Henrik Sønderskov, Syd- og Sønderjyllands Politi, mandag morgen til TV SYD.
  Nu skal brandårssagen klarlægges. Branden er efter alt at dømme opstået i stuen, hvor der står en brændeovn.
  